Les aviretes d' Alice e payis des marvoyes (roman)

Les aviretes da Alice å payis des marvoyes, ki l' mwaisse tite c' est "Alice's Adventures in Wonderland (sovint racourti "Alice in Wonderland"), c' est on roman scrît e 1865  e-n inglès pa Charles Lutwidge Dodgson dizo l' no d' pene di Lewis Carroll.

 Istwere do scrijhaedje do live 
Li 4 di djulete 1862, Lewis Carroll fijheut on toû e naeçale sol Tamijhe avou les troes feyes då doyén di s’ sicole, Édith (8 ans), Lorina (13 ans) eyet Alice, k’ aveut ses 10 ans ç’ djoû la minme.

Les båsheles li taenît po k’ i lzî racontaxhe ene istwere. Et lu emantchî li fåve d’ ene lomêye Alice.
Et tofer, cwand l' fåve divneut tote foû scwere, dji sayive di m' rischaper pol sayî d' el rimete d' adrame tot djhant «Dji vs dirè l' restant pus tård», les troes glawenes criyént d' on randon «on-z est ddja pus tård»Powinme metou a l' intrêye do live. 

 Racourti 
Alice s' anoyive sol yebe la k' el pitite trope esteut ki fjheut prandjire. Tot d' on côp, la on blanc lapén avou des rodjes ouys ki passe divant zels e corant. Il esteut ecayté d’ on coirsulet. I s' a aresté po rprinde alinne, et tot rsaetchant ene monte do gwisset di s' djilet, a låtchî «Mondju todi, Louwis! Dji va-z esse tårdou». Ci côp la, il a rbizé evoye.

Alice ni fjha ni ene ni deus: ele shuva l' robete diski tot å fond di s’ terêye. 

La, ele va rescontrer totes sôres di biesses ki cåzèt avou leye, sovint des bates di dvizes sins cou ni tiesse, mins ki shuvèt ene lodjike d' efant.

Tot åd dilong do conte, Alice va poleur crexhe (disk' ådzeu des åbes) et discrexhe (assez po manker di s' neyî dins ene basse fwaite di ses låmes).

 Ratournaedjes 
Li live a stî ratourné dins ene cåkêye di lingaedjes.

E walon, gn a yeu on translataedje fwait pa Jean-Luc Fauconnier k' a moussî foû e 2012 (Lès-avirètes da Alice ô payis dès mèrvèyes, ISBN 978-1-78201-005-0).

E 2017, èn ôte pa Bernard Louis, dizo l' tite: Lès paskéyes d'Alice è payis dès mèrvèyes (ISBN-13 978-1-78201-173-6).

E picård (borén), end a yeu ene da André Capron (Lès-Aventûres d’Alice ô Pèyis dès Mèrvèy'', 2012, ISBN 978-1-904808-87-92012).


Vindaedje del deujhinme modêye walone

 Sourdant 

Alice
Alice
Alice